Lewis Hamilton a rezistat doar 17 tururi pe circuitul Albert Park, abandonul din Australia lăsându-i multiplului campion mondial un gust amar. Britanicul în vârstă de 39 de ani nu are dubii și spune răspicat: "acesta este cel mai slab start de sezon din carieră".
În lumina ultimelor evenimente, transferul la Scuderia Ferrari pare o decizie inspirată.
Pentru Lewis lucrurile pur și simplu nu funcționează: după disputarea a trei Grand Prixuri din acest sezon (Bahrain, Arabia Saudită și Australia), englezul are opt puncte acumulate, zestre mult sub pretențiile unui pilot care a cucerit de șapte ori titlul mondial din Formula 1.
Abandonul din Australia (probleme la motor) a fost unul dezamăgitor pentru Hamilton, acesta fiind de părere că este cel mai slab start de sezon din întreaga carieră.
"Acesta este cel mai slab start al unui sezon, este mai rău și decât cel din 2009, mă gândesc", a spus Lewis după cursa din Australia.
Cu 21 de Mari Premii înainte de finalul sezonului 2024, Mercedes este a cincea echipă ca rezultate din Formula 1, iar viitorul (cel puțin cel pe termen scurt) nu arată deloc bine pentru team-ul lui Toto Wolff.
Mai mult decât atât, jurnaliștii de la independent.co.uk vorbesc despre un episod care s-ar putea repeta în cariera lui Lewis.
În 2013, Hamilton a ales să plece de la echipa care l-a propulsat în lumea Formulei 1 (McLaren) și să treacă la Mercedes.
McLaren era pe o pantă descendentă (nici până în prezent nu s-a mai luptat pentru vreun titlu mondial), iar mutarea la Mercedes a fost una foarte inspirată (a câștigat alături de echipa lui Toto Wolff șase titluri mondiale).
Acum, Mercedes am putea spune că se găsește în situația celor de la McLaren, iar Ferrari ar putea fi "scapărea" pentru britanic.
De altfel, Scuderia este în acest moment echipa aflată cel mai aproape de RedBull (echipa italiană a bifat dubla în Australia - Carlos Sainz a fost primul, iar Charles Leclerc pe doi).
De asemenea, Scuderia se află pe locul doi în clasamentul constructorilor, cu 93 de puncte (liderul RedBull are 97).
Clasamentul piloților din Formula 1
1 Max Verstappen (RedBull) 51 puncte
2 Charles Leclerc (Ferrari) 47
3 Sergio Perez (RedBull) 46
4 Carlos Sainz (Ferrari) 40
5 Oscar Piastri (McLaren) 28
6 Lando Norris (McLaren) 27
7 George Russell (Mercedes) 18
8 Fernando Alonso (Aston Martin) 16
9 Lance Stroll (Aston Martin) 9
10 Lewis Hamilton (Mercedes) 8 etc.
Clasamentul constructorilor din Formula 1
1 RedBull 97 puncte
2 Ferrari 93
3 McLaren 55
4 Mercedes 26
5 Aston Martin 25
6 RB Honda RBPT 6
7 HAAS 4
8 Williams 0
9 KICK Sauber 0
10 Alpine Renault 0
Cum arată sezonul 2024 din Formula 1
1) MP din Bahrain / 2 martie / Câștigător Max Verstappen
2) MP din Arabia Saudită / 9 martie / Câștigător Max Verstappen
3) MP din Australia / 24 martie /Câștigător Carlos Sainz
4) MP din Japonia / 7 aprilie / Suzuka
5) MP din China / 21 aprilie / Shanghai
6) MP din Miami / 5 mai / Miami International Autodrome
7) MP din Emilia Romagna / 19 mai / Imola
8) MP din Monaco / 26 mai / Monaco
9) MP din Canada / 9 iunie / Gilles Villeneuve, Monteal
10) MP din Spania / 23 iunie / Barcelona, Montmelo
11) MP din Austria / 30 iunie / Spielberg
12) MP din Marea Britanie / 7 iulie / Silverstone
13) MP din Ungaria / 21 iulie / Hungaroring
14) MP din Belgia / 28 iulie / Spa-Francorchamps
15) MP din Olanda / 25 august / Zandvoort
16) MP din Italia / 1 septembrie / Monza
17) MP din Azerbaidjan / 15 septembrie / Baku
18) MP din Singapore / 22 septembrie / Marina Bay
19) MP din SUA / 20 octombrie / Texas, Austin
20) MP din Mexic / 27 octombrie / Autodromo Hermanos Rodriguez
21) MP din Sao Paulo / 3 noiembrie / Interlagos
22) MP din Las Vegas / 23 noiembrie / Las Vegas Strip Circuit
23) MP din Qatar / 1 decembrie / Lusail
24) MP din Abu Dhabi / 8 decembrie / Yas Marina.